stanford-oval/wikipedia huggingface dataset:
ג'ון ת'או
כיבודים ופרסים

1978 - פרס הקולנוע הבריטי של איבנינג סטנדרד - השחקן הטוב ביותר על "היחידה!"
1990 - פרס האקדמיה הבריטית לאומנויות הקולנוע והטלוויזיה לשחקן הטוב ביותר על תפקידו בסדרה "המפקח מורס"
1993 - פרס האקדמיה הבריטית לשחקן הטוב ביותר על תפקידו בסדרה "המפקח מורס"
1994 - CBE מפקד מסדר האימפריה הבריטית
1995 - פרס "Aftonbladet TV Prize" השוודי לשחקן הזר הטוב ביותר
1994 - פרס הטלוויזיה הלאומית לשחקן הפופולרי ביותר על "המפקח מורס"
1998 - פרס "Special Recognition" (אנ') לשחקן הפופולרי ביותר על "המפקח מורס"
1999 - פרס הטלוויזיה הלאומית לשחקן הפופולרי ביותר על "Goodnight, Mister Tom"
2001 - פרס הטלוויזיה הלאומית לשחקן הפופולרי ביותר על "המפקח מורס"
1988 - פרס האקדמיה הבריטית לשחקן הטוב ביותר בתפקיד משנה בסרט "זעקה לחופש"
1991 - פרס האקדמיה הבריטית לשחקן הטוב ביותר על תפקידו ב"המפקח מורס"
1992 - פרס האקדמיה הבריטית לשחקן הטוב ביותר על תפקידו ב"המפקח מורס"
2000 - פרס הטלוויזיה הלאומית לשחקן הפופולרי ביותר על תפקידו ב-"Monsignor Renard"
2002 - פרס הטלוויזיה הלאומית לשחקן הפופולרי ביותר על "Buried Treasure"
לקריאה נוספת

Hancock, Sheila (2004). The Two of Us: My Life with John Thaw. London: Bloomsbury. ISBN 978-0-7475-7020-2
John Thaw: The Biography. Stafford Hildred and Tim Ewbank. London: Andre Deutsch. ISBN 0-233-99475-0
הערות שוליים

↑  "The extraordinary world of John Thaw". Manchester Evening News. 17 בפברואר 2007. נבדק ב-9 בפברואר 2016. {{cite web}}:  (עזרה)
↑  Purser, Philip (22 בפברואר 2002). "Obituary". The Guardian. נבדק ב-20 בינואר 2016. {{cite web}}:  (עזרה)
↑  "John Thaw: Forever Morse". BBC News. 21 בפברואר 2002. נבדק ב-20 במאי 2010. {{cite news}}:  (עזרה)
↑  BBC Obit . Retrieved 20 February 2010
↑  "No one else should play Inspector Morse, says his creator Colin Dexter | Television & radio". The Guardian. 25 במרץ 2014. נבדק ב-30 ביוני 2014. {{cite web}}:  (עזרה)
↑  "'The idea of appearing in Morse without Dad brought tears to my eyes': John Thaw's daughter gives emotional interview". Daily Mail. London.
↑  McGowan, Bob and Catherine Avery (22 בספטמבר 2002). "Mystery of John Thaw fortune". Express on Sunday. {{cite news}}:  (עזרה)
1 2  Driscoll, Margarette (19 בדצמבר 2004). "The Morse Saga – Interview". The Sunday Times. {{cite news}}:  (עזרה)
↑  Guinness, Daphne (11 בנובמבר 2004). "Morse: More Sad, More Angry Than You Ever Knew". The Sydney Morning Herald. {{cite news}}:  (עזרה)
↑  "John Thaw: Forever Morse". BBC News. 21 בפברואר 2002. {{cite news}}:  (עזרה)
↑  Sengupta, Kim (5 בספטמבר 2002). "Prince and Cherie Booth at Thaw memorial". The Independent. London. {{cite news}}:  (עזרה)
↑  "John Thaw Has Throat Cancer". Evening Standard. 19 ביוני 2001. {{cite news}}:  (עזרה)
↑  "John Thaw Pledges Comeback as He Reveals Cancer Battle". The Guardian. 20 ביוני 2001. {{cite news}}:  (עזרה)
↑  "Thaw's Cancer Setback". Herald Sun. 6 בינואר 2002. {{cite news}}:  (עזרה)
↑  Thaw signed new contract.
↑  "Charles joins Thaw memorial". BBC News. 4 בספטמבר 2002. {{cite news}}:  (עזרה)
| --- | --- |
בקרת זהויות :  NLI: 987007347879705171  PLWABN: 9810662983205606  BNE: XX4949241  BnF: cb170868384 (data)  GND: 129809950  ISNI: 0000 0001 1774 694X  LCCN: no96047578  MusicBrainz: 76bb4ce9-6011-49c3-9171-778c6598b5a2  NTA: 070458944  SUDOC: 132168391  VIAF: 91535456   WorldCat (עם VIAF): 91535456
בנות (שיר)

"בנות" הוא סינגל שהוקלט על ידי הזמרות הישראליות שירי מימון, אניה בוקשטיין ואקו. את השיר הוציאה לאור חברת התקליטים הליקון, ב-25 באוקטובר 2021, כסינגל שלא מתוך אלבום אולפן.
רקע

השלישייה החלה לעבוד על שירן המשותף בשנת 2018, לאחר שנפגשו באירוע התרמה. לדבריה של מימון, מטרתן הייתה ליצור שיר שלושתן יהיו גאות בו. הן סיפרו שתהליך ההפקה, שבוצע על ידי ג'ורדי, היה מהנה מאוד. אניה בוקשטיין, שעזבה את קריירת המוזיקה שלה לאחר הוצאת האלבום השני שלה, "רוקדת", ב-2017, הביעה בריאינות לכלי התקשרות את כמיהתה לחזור לתעשיית המוזיקה.
מילות השיר מאדירות את המין הנשי, ומדכאות את הפערים המגדריים בחברה. "בנות" הוא בעל מוטיביים פמיניסטיים רבים המזוהים בעיקר בשירי להקת ספייס גירלז כמו "Wannabe".
וידאו קליפ

הווידאו קליפ של הסינגל פורסם בעמוד היוטיוב של שירי מימון ב-25 בנובמבר 2021. הוא צולם במהלך הופעה של השלישייה בהאנגר 11 בתל אביב יפו, ב-4 בנובמבר אותו השנה. הקליפ בוים על ידי עומרי רוזי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 10 |  |
הערות שוליים

↑  "הולכת על זה": שירי מימון, אניה בוקשטיין ואקו מוציאות שיר משותף. צפו, באתר וואלה, 25 באוקטובר 2021
↑  מערכת ישראל היום, האזינו: שירי מימון, אניה בוקשטיין ואקו בשיתוף פעולה יוצא דופן, באתר ישראל היום
↑  לא רק הופעה: שירי מימון הרימה עם מסיבה, קליפ ל"בנות" ולוקים מעוררי קנאה
Polarsun Century

| --- | --- |

Polarsun Century
 מאפיינים כלליים
 יצרן:  Polarsun Automobile
 שנות ייצור:  2005–2009
 הרכבה:  הרפובליקה העממית של סין הרפובליקה העממית של סין
 מרכב:  Front-engine, front-wheel-drive layout (אנ')  Front-engine, Four-wheel drive (אנ')
 אורך:  5,010 מ"מ
 רוחב:  1,700 מ"מ
 גובה:  2,066 מ"מ
 בסיס גלגלים:  2,590- 2,890 מ"מ
 מפרט טכני
 מנוע:  4 צילינדרים, 2,237 סמ"ק המפיק 95 כ"ס ב-4,400 סל"ד (מנוע טויוטה מסוג "491Q-ME")  4 צילינדרים, 2,693 סמ"ק המפיק 152 כ"ס ב-4,800 סל"ד, יחס דחיסה 9.5:1 (מנוע טויוטה מסוג "Toyota RZ engine" (אנ') דגם מנוע "3RZ-FE"
 הילוכים:  תמסורת ידנית - 5 מהירויות  תמסורת אוטומטית - 4 מהירויות
Polarsun Century היא מכונית מסחרית מתוצרת יצרנית הרכב הסינית "פולארסאן מכוניות" אשר יוצרה בין השנים 2005–2009
"Polarsun Century"

דגם "Polarsun Century" התבסס על דגם "Toyota HiAce" (אנ') (דור רביעי) מתוצרת יצרנית הרכב היפנית טויוטה. הוא בעל 4 דלתות - 2 דלתות קדמיות, 1 דלת צד, 1 דלת אחורית. ברכב הותקן מנועי בנזין מתוצרת טויוטה עם נפח 2.2 ליטר, 2,7 ליטר. היה ניתן להזמין את המכונית עם הנעה אחורית 4x2 או הנעה כפולה 4x4.
דגם "Polarsun Century" צולם בסרט הדוקומנטרי "Wu yue tian zhui meng 3DNA" (2011).
בשנת 2007 500 יחידות נמכרו לדרום אפריקה. הייצור הופסק בשנת 2009.
תמונות

דגם "Polarsun Century"
דגם "Polarsun Century"
דגם "Polarsun Century"
דגם "Polarsun Century"
דגם "Polarsun Century"
דגם "Polarsun Century"
הערות שוליים

↑  דגמי "Polarsun Century" - מיניבוס en.wheelsage.org/polarsun/cars
↑  דגם "Polarsun Century" בסרט  "Wu yue tian zhui meng 3DNA" imcdb.org/vehicle_444927-Polarsun-Century-2005
ג'ורג'טאון (שכונה)

| --- | --- |

בנק PNC בצומת שבו מצטלבים שדרת ויסקונסין ורחוב M
 מידע
 עיר:  וושינגטון די. סי.
 תאריך ייסוד:  1751 
 על שם:  ג'ורג' השני 
 שטח:  750 אקר 
 אוכלוסייה:  25,621 (1999)
 קואורדינטות:  38°54′17″N 77°03′45″W﻿ / ﻿38.904722222222°N 77.0625°W﻿ / 38.904722222222; -77.0625
 שכונות נוספות בוושינגטון די. סי.
 
 
ג'ורג'טאון (באנגלית: Georgetown) היא שכונה ברביע הצפון-מזרחי של העיר וושינגטון, בירת ארצות הברית. שכונה זו, השוכנת על גדת נהר הפוטומק, נוסדה כעיר נמל בשנת 1751, עוד בטרם הוקמו העיר וושינגטון ומחוז קולומביה. היא נשארה במעמד של עיר נפרדת עד שנת 1871, אז ביטל הקונגרס של ארצות הברית את אמנות הערים במחוז ויצר בו ישות שלטונית אחת.
ג'ורג'טאון היא שכונת מגורים היסטורית, כמו גם רובע מסחר ובידור. אזורי המסחר הראשיים בה ממוקמים בצומת בין שדרת ויסקונסין ורחוב M, שם נמצאים חנויות יוקרה, פאבים ומסעדות, בקניון ג'ורג'טאון פארק ובוושינגטון הארבור ברחוב K. בג'ורג'טאון גם שוכן הקמפוס הראשי של אוניברסיטת ג'ורג'טאון וכן שגרירויות זרות.
גאוגרפיה

ג'ורג'טאון גובלת בשכונת בורליית ובפארק גלובר בצפון ותחומה על ידי נחל רוק במזרח ונהר פוטומק בדרום. בקצהה המערבי משתרע הקמפוס של אוניברסיטת ג'ורג'טאון. חלקים גדולים מהשכונה מוקפים בפארקים ירוקים המהווים אזור חיץ בינה לבין הפיתוח בשכונות הסמוכות לה ומספקים אזורים של פנאי ובילוי. השכונה ממוקמת על סלעים המשקיפים אל הנהר, אשר יוצרים מדרונות די תלולים ברחובותיה ההולכים מצפון לדרום. רחובות המסחר הראשיים של ג'ורג'טאון הם רחוב M ושדרת ויסקונסין, שחנויותיהם מושכות תיירים לאורך השנה.
תחבורה

חשיבותה התחבורתית של ג'ורג'טאון התבססה לאורך השנים בזכות מיקומה בנקודה הרחוקה ביותר שבה יכלו לשוט סירות במורד זרם נהר הפוטומק. גשר אמת המים, ובשלב מאוחר יותר גשר פרנסיס סקוט קי, חיבר בין ג'ורג'טאון לווירג'יניה. בטרם נבנה הגשר קישרו נתיבי מעבורת בין שני צדי הנהר. בשנת 1788 הוקם גשר מעל נחל רוק כדי לחבר בין רחוב הגשר, לימים רחוב M, לעיר הבירה הפדרלית. הגשר העתיק ביותר בעיר, גשר אבן החול, הממשיך את שדרת ויסקונסין לאורך תעלת צ'ספיק ואוהיו ואשר נבנה בשנת 1831, נפתח מחדש לתנועת רכב ב-16 במאי 2007, לאחר שיקום בעלות של 3.5 מיליון דולר. זהו הגשר היחיד שנשאר עומד על תלו מבין חמישה שנבנו בג'ורג'טאון על ידי חברת תעלת צ'ספיק ואוהיו.
בעבר פעלו בג'ורג'טאון מספר קווי רכבת קלה ורכבות בין עירוניות. כמו כן, בשכונה אין תחנות של הרכבת התחתית של וושינגטון.
אתרים

בג'ורג'טאון מספר אתרים היסטוריים אשר רשומים במרשם הלאומי של מקומות היסטוריים ומוגדרים כאתרים לאומיים היסטוריים. עם האתרים ההיסטוריים נמנים:
מועדון סיטי טברן, המבנה המסחרי העתיק ביותר בוושינגטון
דמברטון אוקס
הכנסייה הלותרנית בג'ורג'טאון
בית האבן העתיק, שנבנה בשנת 1765 ושוכן ברחוב M, המבנה המקורי העתיק ביותר בוושינגטון
מעבדת וולטה של אלכסנדר גרהם בל.
ג'ורג'טאון בשנת 1862
בית האבן העתיק
לאופרד 1

| --- | --- |

 מידע כללי
 סוג:  טנק מערכה
 מדינה מייצרת:  מערב גרמניה מערב גרמניה
 יצרן:  KNDS Deutschland 
 שנת ייצור:  1965
 דגם עוקב:  לאופרד 2
 מערכה מרכזית:  מלחמת בוסניה 
 מידע טכני
 אורך:  9.54 מטרים (תותח קדימה)
 רוחב:  3.37 מטרים
 גובה:  2.76 מטרים
 משקל:  42 טון מוכן לקרב
 מהירות:  65 קמ"ש
 טווח פעולה:  600 ק"מ
 מנוע:  830 כוח סוס על בסיס דיזל
 שריון:  מסווג, שריון מורכב
 צוות:  4
 מערכות נשק
 חימוש עיקרי:  תותח 105 מ"מ
 חימוש משני:  שני מקלעים 7.62 מ"מ
 
לאופרד 1 (בגרמנית: Leopard 1) הוא טנק המערכה העיקרי הראשון שתוכנן ויוצר בגרמניה המערבית לאחר מלחמת העולם השנייה.
רקע

עם תחילת המלחמה הקרה חל שינוי ביחס בעלות הברית המערביות לגרמניה. מי שהייתה האויבת המרה בין 1939 ל-1945, הייתה עכשיו אזור חיץ בין העוצמה הצבאית הסובייטית לבין מערב אירופה. בעלות הברית המערביות (שעתה הקימו את נאט"ו) ידעו שכל מלחמה קונבנציונלית בין ברית המועצות לבין המערב תתנהל על אדמת גרמניה. לכן, כאשר הוקמה גרמניה המערבית הוחלט כי יוקם לה כוח הגנה. בתחילה היה מדובר בכוח צנוע, אך במהרה הוברר שעל מנת לעצור הסתערות סובייטית משוריינת יש לתת לגרמנים טנקים. בשנת 1955 הגיעו לגרמניה טנקי M47 ו-M48, והוקם מחדש חיל השריון הגרמני.
האמריקאים זיהו גם פוטנציאל לשיתוף פעולה עם הגרמנים בתחום תכנון הטנקים, בייחוד לאור העובדה שהגרמנים תכננו בעבר את הטנקים הטובים בעולם. מסקנה זו הובילה ליצירתו של מיזם משותף של ארצות הברית עם גרמניה המערבית, שמטרתו הייתה תכנון טנק נייד וקל יחסית. המיזם התפרק לאחר זמן קצר, וגרמנים החליטו לפתוח תוכנית לפיתוח טנקים משל עצמם. צוות תכנון של חברת פורשה (שהייתה אחראית לחלק מהטנקים הגרמנים של מלחמת העולם השנייה), תכנן טנק במשקל של ארבעים טון, מהיר יחסית אך נטול חידושים מיוחדים. שמו של הטנק היה לאופרד 1.
לאופרד 1

החימוש העיקרי של הטנק היה תותח L7 בריטי בקוטר 105 מילימטר חרוק קנה, ונוספו לו שני מקלעי 7.62 מילימטר MG3 תוצרת גרמניה. הודות למנוע טוב ותיבת הילוכים איכותית (שיוצרו על ידי חברת מרצדס), הגיע הטנק למהירות של 65 קמ"ש. שריונו של הטנק היה דק למדי (70 מילימטר במקסימום), ותותח ה-105 מילימטר לא היה מיוצב. שנורקל אפשר צליחה של נהרות עד לעומק של 4 מטרים. בסך הכול לא היה מדובר בטנק משוכלל או טוב במיוחד.
לאופרד 1A1

לטנק היו חסרונות רציניים בגרסה הראשונה. לכן נכנסה במהרה גרסה משופרת לייצור. בלאופרד 1A1 נעשו כמה שיפורים חשובים:
מיגון נוסף סביב הצריח.
נוספה מערכת ייצוב לתותח ומחשב בקרת אש בליסטי.
מערכות ראיית לילה פסיביות למפקד ולנהג.
נעשו שיפורים במערכת הצליחה.
עם השינויים האלה נעשה הטנק ליריב מוצלח בהרבה לטנקים הרוסיים שעמדו מוכנים מעבר ל"מסך הברזל".
לאופרד 1A2

הגרסה הבאה של הטנק הייתה הלאופרד 1A2. השינויים העיקריים יחסית ל-1A1 הם:
צריח משופר.
שיפור במיגון האב"כ.
לאופרד 1A3 ו-1A4

בגרסה 1A3 נעשה שינוי משמעותי בצריח. חזית הצריח משופעת יותר, והשריון בצריח משופר. ללאופרד 1A4 יש שריון משופר גם בתובה, ומערכת בקרת אש חדשה ומשופרת.
לאופרד 1A5

השדרוג האחרון ללאופרד 1, עם מחשב בקרת אש אלקטרוני ומערכות ראיית לילה תרמיות.
רק"מ מבוסס לאופרד

על בסיס הלאופרד 1 נבנו כמה רכבי קרב משוריינים ייעודיים. החשובים הם:
ביבר: טנק גישור על תובת לאופרד 1.
טנק חילוץ על בסיס לאופרד 1.
ג'פארד: רכב נגד-מטוסים, עם שני תותחי 35 מילימטר.
OF-40: טנק איטלקי המבוסס על לאופרד
מפעילות ושירות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
למרות התחלתו הצנועה הלאופרד היה הצלחה מסחרית, ומשרת בצבאות רבים כולל אלה של: אוסטרליה, גרמניה, בלגיה, צ'ילה, ברזיל, טורקיה, יוון, אוסטרליה, איטליה, דנמרק, נורווגיה, אוקראינה.
לאופרד 1 המוצג ביד לשריון, לטרון.
רשימת המדינות המפעילות את הטנק: כחול - בשירות פעיל, תכלת - כלים המבוססים על הטנק, שירת בעבר.
מאזדה CX-60

| --- | --- |

דגם הפלאג-אין
 מאפיינים כלליים
 יצרן:  מאזדה
 שנות ייצור:  2022 - הווה
 הרכבה:  יפן יפן
 סיווג:  מכונית משפחתית קומפקטית
 מרכב:  קרוסאובר בעלת חמש דלתות
 פלטפורמה:  Skyactiv Multi-Solution Scalable Architecture
 אורך:  4,745 מ"מ
 רוחב:  1,890 מ"מ
 גובה:  1,670–1,685 מ"מ
 משקל:  1,980–2,072 ק"ג
 בסיס גלגלים:  2,870 מ"מ
 מפרט טכני
 מנוע:  מנוע דיזל I6 צילינדרים בנפח 3.3 ליטר טורבו המספק 254 כ"ס ב-3,750 סל"ד ומומנט מרבי של 56 קג"מ בין 1,500-2,400 סל"ד. המנוע הזה נעזר במערכת מיקרו-היברידית 48 וואט בהספק של 17 כ"ס ומומנט של 15.6 קג"מ.  מנוע דיזל I6 צילינדרים בנפח 3.3 ליטר טורבו המספק 200 כ"ס.
 הנעה היברידית:  מערכת ההנעה היברידית כוללת מנוע בנזין I4 צילינדרים בנפח 2.5 ליטר עם מנוע חשמלי, שניהם מספקים יחד 327 כ"ס ומומנט מרבי של 50.9 קג"מ
 הילוכים:  תיבת הילוכים אוטומטית בעלת שמונה הילוכים
 מהירות מרבית:  220 קמ"ש (דיזל)
 תאוצה:  5.8 שניות
 צריכת דלק:  20.4 ק"מ לליטר (דיזל 200 כ"ס) 18.9 ק"מ לליטר (דיזל 254 כ"ס)
 סוללה:  סוללת ליתיום-יון בקיבולת 17.8 קוט"ש
 טווח נסיעה:  63 ק"מ
מאזדה CX-60 (באנגלית: Mazda CX-60) היא מכונית משפחתית קומפקטית במרכב קרוסאובר, בעלת חמישה מקומות ישיבה, שמיוצרת על ידי מאזדה משנת 2022. היא נחשפה ב-8 במרץ 2022. ה-CX-60 הוא הדגם הראשון בסדרת דגמי פרימיום חדשה על בסיס פלטפורמת הנעה אחורית עם יחידת הנעה היברידית פלאג-אין.
סקירה כללית

עקב המעבר לפריסת הנעה אחורית הדגם הועבר לקטגוריית רכבי יוקרה. בתחום ההנעה חושפת מאזדה גרסה היברידית פלאג-אין ודיזל אך בהמשך השנה יצטרפו גרסאות בנזין נוספות.
מערכת ההנעה היברידית כוללת מנוע בנזין I4 צילינדרים בנפח 2.5 ליטר עם מנוע חשמלי, שניהם מספקים יחד 327 כ"ס ומומנט מרבי של 50.9 קג"מ. תיבת הילוכים אוטומטית בעלת שמונה הילוכים. התאוצה מ-0 ל-100 קמ"ש אורכת 5.8 שניות. למערכת ההנעה סוללת ליתיום-יון בקיבולת 17.8 קוט"ש המאפשרת טווח נסיעה מרבי של 63 ק"מ. מערכת ההנעה הזאת הופכת את ה-CX-60 למכונית החזקה ביותר של מאזדה.
מנוע דיזל I6 צילינדרים בנפח 3.3 ליטר טורבו המספק 254 כ"ס ב-3,750 סל"ד ומומנט מרבי של 56 קג"מ בין 1,500-2,400 סל"ד. המנוע הזה נעזר במערכת מיקרו-היברידית 48 וואט בהספק של 17 כ"ס ומומנט של 15.6 קג"מ. תיבת הילוכים אוטומטית בעלת שמונה הילוכים והנעה כפולה. נתון התאוצה מ-0 ל-100 קמ"ש עומד על 7.3 שניות ומהירות מרבית של 220 קמ"ש. צריכת הדלק המשולבת עומדת על 18.9 ק"מ לליטר.
מנוע דיזל I6 צילינדרים בנפח 3.3 ליטר טורבו המספק 200 כ"ס. תיבת הילוכים אוטומטית בעלת שמונה הילוכים והנעה אחורית. צריכת הדלק המשולבת עומדת על 20.4 ק"מ לליטר.
הערות שוליים

↑  cartube, פרימיום: 2022 מאזדה CX-60 נחשף רשמית - cartube, באתר www.cartube.co.il
↑  חזי גורן, נחשף מאזדה CX-60, באתר פורטל הרכב גיר, ‏9 במרץ 2022
↑  Mazda CX-60 Revealed With 323 HP As Brand's First Plug-In Hybrid, Motor1.com (באנגלית)
↑  New 2022 Mazda CX-60 plug-in SUV is the firm’s most powerful car ever, Auto Express (באנגלית)
↑  תכירו את מנוע הדיזל החדש של מאזדה CX-60 - cartube, באתר www.cartube.co.il
↑  cartube, מאזדה CX-60 דיזל נחשף, באתר cartube
רפאל אליעז

| --- | --- |

רפאל אליעז
 לידה:  12 במרץ 1905 סופיה, נסיכות בולגריה 
 פטירה:  9 ביוני 1974 (בגיל 69) רעננה, ישראל 
 מדינה:  ישראל 
 אירועים משמעותיים:  עלייה לארץ ישראל (1923) 
 שפות היצירה:  עברית, צרפתית, בולגרית, ספרדית 
 תקופת הפעילות:  1921–1974 (כ־53 שנים)
 בן או בת זוג:  פולה אליעז (?–1960) 
 צאצאים:  אורי אליעז 
 פרסים והוקרה:  פרס טשרניחובסקי (1959) 
 
רפאל אליעז משמאל עם משה ליפשיץ, סביבות 1935
רפאל אליעז (תרס"ה, 1905 – י"ט בסיוון תשל"ד 9 ביוני 1974) היה סופר, משורר, מחזאי, עורך ומתרגם ישראלי, חתן פרס טשרניחובסקי לתרגום.
אליעז נולד בסופיה שבבולגריה. הוא החל לפרסם שירים בבולגרית בגיל 17. עלה לארץ ישראל בשנת 1923. עבד בחקלאות ובבניין ולאחר מכן כפקיד. עבר לכתיבה בעברית. שירו הראשון נתפרסם בשנת 1932 בכתב העת הספרותי "כתובים" בעריכת אברהם שלונסקי ואליעזר שטיינמן. ספר שיריו הראשון, "שמש בדרכים", יצא לאור בשנת 1939. משנת 1943 ואילך עבר לעבוד לפרנסתו בתחומי היצירה הספרותית, עריכת עיתונים, תרגום ודרמטורגיה.
יצירתו התפרשה על פני תקופה ארוכה ועל פני ז'אנרים רבים, משירה לירית ופואמות ועד לבלדות ולשירי זמר (שהשתרשו כשירי עם ארצישראליים); משירים לילדים ועד למחזות מקוריים, ביניהם "החתן השמיני" ו"הנסיכה ליאור" (האחרון – מחזה לילדים). יצירתו הידועה ביותר לילדים היא "הבובה זיוה" שכתב לתיאטרון בובות שמככבת בו בובה, מעשה ידיו של דוד בן שלום (הונזו). בין שיריו שהולחנו על ידי מלחינים ישראלים: "הרועה הקטנה", שהלחין משה וילנסקי והפך לריקוד עם ידוע, "זמר אהבה לים" שהלחין סשה ארגוב ו"עמק" ("פלדה כחולה") שהלחין מרק לברי.
תרגם לעברית ממחזותיהם של פדריקו גארסיה לורקה ושל ויליאם שייקספיר.
קורות חייו > ארכיון

ארכיונו נמצא בארכיון גנזים - אגודת הסופרים בבית אריאלה בתל אביב.
יצירתו

כבר בעת לימודיו בגימנסיה הקלאסית של סופיה, התגלה רפאל אליעז כבעל כישרונות של פוליגלוט וכאוהב נלהב של הספרות הקלאסית ובעיקר של מחזות שקספיר. לדברי מכריו, באותה עת "שקספיר לא ירד מדל שפתיו". ביכורי שיריו בבולגרית התפרסמו בעיתון הגימנסיה ובכתב-העת האוונגרדי "היפריון" (העורכים: המשוררים – טודור טרייאנוב ולודמיל סטויאנוב (בול') וכן מ. י. דניאל, שעתיד היה לעלות לישראל ולביים הצגות ב"המטאטא" וב"האהל"). קשרי ידידות נוצרו בינו ובין המשורר הבולגרי הנודע ניקולאי חרֶלקוב (בול'), שהציג לפניו את השירה המודרנית.
אף כי החל לכתוב שירים בעברית כבר בשנת 1927, כפי שמעידים כתבי היד המעטים ששרדו בעיזבונו, רק ב-1932 התפרסמו ביכורי שיריו בעברית ("שרעפים ואש", "תפילתי לשמש") בגיליון ערב פסח של "כתובים", כתב העת של המשוררים המודרניסטיים העבריים. שנה אחר כך, עם ייסודה של קבוצת הסופרים "יחדיו", הצטרף אליה אליעז ופרסם שירים בשבועונה "טורים" ואחר כך ב"עתים". הוא היה מקורב לאברהם שלונסקי וחש קרבה והערצה לנתן אלתרמן. וב-1939 – הופיע ספר שיריו הראשון "שמש בדרכים".
ב-1942 החל לתרגם מחזות, והקומדיה "טופז" מאת מרסל פניול בתרגומו מצרפתית הועלתה בתיאטרון "המטאטא". בשנה שלאחריה החל לפרסם שירים בעיתון "משמר" בו עבד באותה עת. כעבור שנה יצא לאור תרגומו לספרו של אירווינג סטון "הספן על גבי הסוס", ושנה לאחר מכן הופיעו ראשוני תרגומיו לשירי לורקה ב"משמר" (1944). שנת 1946 הייתה פורייה במיוחד: בשנה זו ראה אור ספר שיריו השני, "אהבה במדבר", ותרגומו לספרו הפופולרי של ג'ון סטיינבק, "הפוני האדום".
בהיותו עורך העיתון "משמר לילדים" פרסם שירים וסיפורים לילדים, מקוריים ומתורגמים. בין השנים 1948–1951 ערך את הדף הספרותי של "על המשמר", אך פעילותו הספרותית לא פחתה בשל עומס העבודה, אלא דווקא הלכה והתרחבה. תיאטרון "אהל" הציג בשנת 1949 את המחזה "יום מנוחה" מאת המחזאי ולנטין קטייב בתרגומו של אליעז, והוא שקד על תרגום "מעיין הכבשים" מאת לופה דה וגה, שהועלה בתיאטרון "הבימה" ב-1951. בזכות שליטתו בספרות האירופית הקלאסית והמודרנית ובשל כשרונותיו הלשוניים המגוונים, התקבלו תרגומיו בהערכת והוא נעשה במהרה לאחד המתרגמים הבולטים של הבמה העברית. ב"הבימה", ב"קאמרי" וב"אהל" הועלו תרגומיו למחזות של שקספיר, ברכט, מולייר, לורקה, לופה דה-וגה ואחרים.
לאחר נסיעתו ללימודים בספרד, הופיע ב-1958 ספר תרגומי לורקה, "רומנסרו צועני", שצבר פופולריות רבה. ההערכה לעבודתו כמתרגם באה לידי ביטוי בסוף שנות החמישים עם הענקת פרס טשרניחובסקי (1959) לתרגומיו למחזות שקספיר, מחזות לורקה ושיריו, ול"מעיין הכבשים" ללופה דה-וגה.
בשנת 1968 החל להתקין לדפוס את שיריו, ומסר כרך אחד, "תיבת העדיים", להוצאת "ספריית פועלים", אולם הספר לא הופיע בחייו.
שנתיים אחר מותו הופיעו כל שיריו בחמישה כרכים (בעריכת חיים נגיד, בתוספת מבוא וביבליוגרפיה). שיריו הליריים ומחזור גדול של בלדות נאספו בכרכים הראשון והשני, "תיבת העדיים" ו"החייט הכחול". ב"ראמון", הכרך השלישי, נכללו עשר פואמות. הכרך הרביעי, "שירי יפו", הכיל מחזור גדול של שירים ליריים קצרים ("רצינו קן על עץ הדעת"), מחזור פואמות המוקדשות לסביבת גידולו של המשורר ("תמונות מרחוב פוזיטנו"), והמחזור "שירי יפו". שירים אלה נכתבו לאחר שעבר להתגורר ביפו, ומדי יום היה יושב ליד שולחן עבודתו וכותב שיר חדש, כעדות של מקורביו.
דעת הביקורת

יצירתו המקורית לא זכתה לאותו הד ולאותה אהדה שמהם נהנו תרגומיו. כבר עם הופעת ספרו הראשון "שמש בדרכים", הביעה הביקורת הסתייגות, והצביעה על קרבתו היתרה מדי לשירת אלתרמן.[דרוש מקור]
מיצירותיו > ספרי שירה

אהבה במדבר, שירים, מרחביה, 1946.
הבובה זיוה, לילדים, תמונות פטר מירום, הוצאת הקיבוץ המאוחד, 1957.
שמש בדרכים, שירים, תל אביב, 1939.
שירים בחמישה כרכים, מבוא מאת חיים נגיד, רישומים מאת המחבר, ספרית פועלים, 1977.
כשהגוף חולם, מבחר שירים בעריכת חיים נגיד [ספרא] 2009.
פרח המדבר, אגדה בחרוזים, ציורים של אורי אליעז, הוצאת הקיבוץ המאוחד 1963
שירי תיאטרון, מבחר שירים ושירי זמר מתוך מחזות מתורגמים ומקוריים, בעריכת חיים נגיד [ספרא] 2009.
מיצירותיו > תרגומים

בית הבובות, נורה, מחזה בשלוש מערכות, מאת הנריק איבסן, עברית רפאל אליעז, תל אביב, שנות השישים.
חתונת הדמים, טרגדיה בשלש מערכות ושבע תמונות, פדריקו גארסיה לורקה, מספרדית - רפאל אליעז, תל אביב, 1970.
ילקוט הקסמים, אגדות וספורי עמים, תרגם ועבד רפאל אליעז, ציורים - צלה בינדר, הקיבוץ המאוחד, 1955.
הלילה השנים עשר, קומדיה, ויליאם שייקספיר, תרגם רפאל אליעז, הקיבוץ המאוחד, 1980.
מבחר שירים, מאת סימצ'ו איסקוב, מבולגרית - רפאל אליעז, רישומים - דוד משולם, תל אביב, 1973.
מבחר שירים, פדריקו גארסיה לורקה, מספרדית - רפאל אליעז, ספרית פועלים, 1972.
מסע צלב של ילדים, מאת ברטולט ברכט, עם עשרים וארבע ליתוגרפיות של גרשון קניספל, תרגם רפאל אליעז, עם מבוא מאת ווילם סנדברג ואחרית דבר מאת מתי מגד, ירושלים, 1967.
מעין הכבשים, (פואנטה אובחונה), מאת לופה דה וגה, מספרדית רפאל אליעז, אחרית דבר והערות - מנחם דורמן, הקיבוץ המאוחד, 1978.
"הפוני האדום" של ג'ון סטיינבק משנת 1946
"פרנסואה ראש גזר" של ז׳יל רנאר משנת 1950.
מחזות של שייקספיר כגון: "אילוף הסוררת", "המלך ריצ'רד השלישי", "רומיאו ויוליה", "הלילה השנים עשר" ו"אגדת החורף".
לקריאה נוספת

שלמה יניב, 'קווים לייחודן התבניתי של בלדות רפאל אליעז', על הבלדות של אליעז, דברי הקונגרס העולמי למדעי היהדות, 11, 1994.
אברהם בנימין יפה, 'משורר שבא מרחוק: לזכר רפאל אליעז', מאזנים, ל"ט, 1974. (המאמר זמין לצפייה במאגר JSTOR לאחר הרשמה)
הערות שוליים

↑  נקרא גם "ויינסקי" (בבולגרית: 'מן העיר וינה') מפני שגר שנים רבות בווינה, והתמחה שם בתפירת בגדי ילדים. שמה של העיר הוסיף ככל הנראה ליוקרתו. (כך ע"פ: רפאל אליעז, שירים, ספרית פועלים, 1976, עמ' 31.
| --- | --- |
בקרת זהויות :  NLI: 987007276627505171  BnF: cb165149982 (data)  CiNii: DA16811895  GND: 140583742  ISNI: 0000 0001 2026 4917  LCCN: n82051062  MusicBrainz: beb0de5e-cecd-4020-8284-c9af57b388c8  VIAF: 57956668   WorldCat (עם VIAF): 57956668
לטבייה רוברסון

| --- | --- |

 לידה:  1 בנובמבר 1981 (בת 43) יוסטון, טקסס, ארצות הברית
 שם לידה:  לטבייה מרי רוברסון
 מוקד פעילות:  ארצות הברית 
 תקופת הפעילות:  מ-1997
 סוגה:  R&B
 סוג קול:  קונטרה אלט 
 חברת תקליטים:  קולומביה, Fleet Street
 מספר צאצאים:  2
 www.lataviaroberson.com
 פרופיל ב-IMDb
 
לטבייה רוברסון (באנגלית: LaTavia Roberson; נולדה ב-1 בנובמבר 1981) היא זמרת-יוצרת אמריקאית, חברה לשעבר בהרכב ה-R&B דסטיניז צ'יילד, אחת מלהקות בנות שיאניות מכירות. במהלך תקופתה עם הלהקה הקליטה רוברסון שני אלבומי אלפון, שנמכרו בכ-25 מיליון עותקים ברחבי העולם, וזכתה בשני פרסי גראמי ובשלושה פרסי הסול טריין.
לאחר עזיבתה הקימה יחד עם לטויה לאקט את להקת אנג'ל. אלבומן הראשון נגנז, ורוברסון הצהירה כי בכוונתה לקחת הפסקה מקריירת המוזיקה שלה ולחזור ליוסטון. היא כיכבה בתחום המשחק, בעיקר בהצגות, דוגמת Those Jeans,‏ How to Love, ו-Not My Family.‏ רוברסון גם הייתה חלק מהקאסט של R&B Divas: Atlanta, לצד אנג'י סטון, קקה וייט ומילה מלהקת 702.
שנותיה הראשונות

רוברסון נולדה ב-1 בנובמבר 1981 ביוסטון שבטקסס. הוריה הם שריל לסטראפ וטרי רוברסון. בשנות ה-80, לפני שהצטרפה לדסטיניז צ'יילד, הייתה דוגמנית לבגדי ילדים ונוער. היא אף הופיעה במספר פרסומות בטלוויזיה למותג "Soft and Beautiful's Just for Me", שמתמחה במוצרי טיפוח שיער לילדים.